Page:Tak your auld cloak about ye (3).pdf/6

 A droll gabbie packman cam in ae hairst morning,

And he spak, while he dichted the sweat frae his brow;

“Hech, Donald! ye'll no ken the King has arrived in

Auld Scotland—the lzn' e' the bauld and the true."

Then Donald’s heart looped wi’ joy at the tidings,

And Mary did dance and Donald did sing:

"Come, Mary, and gie me my bannet and plaidie,

I'll be d—d if I dinna see Geordie our King!"

When I meet wi’ a friend that is honest, and true,

We canna weel part without weeting our mou’;

For 'mang a’ our troubles, our cares, and our griefs,

A drap o' the creature aye brings us relief.

There some that has plenty they faki would ha’e mair,

Though tae a poor body they naething can spare;

Yet let poverty squire me up to the wa',

I'd ne’er tine my credit whate’er may bea’.

My heart is sincere, open and free,

Content wi what providence pleases to gi'e;

For though I ha‘e little, without e'er a swither,

I se aye gie a part to help a poor brither.

They may boast of their honour, their wealth and fame,

But what is their honour, it's only a name;

Their wealth and their spleander, how fair they may seem,

May fade like a shadow, and break like a dream.